
<Commission>{LIBE}Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων</Commission>
Ο Πρόεδρος


<Date>{10/07/2023}18.7.2023</Date>
Κύριο Johan Van Overtveldt
Πρόεδρο
Επιτροπή Προϋπολογισμών
ΒΡΥΞΕΛΛΕΣ
Θέμα:	<Titre>Γνωμοδότηση σχετικά με την ενδιάμεση έκθεση που αφορά την τροποποίηση του κανονισμού (ΕΕ, Ευρατόμ) 2020/2093 για τον καθορισμό του πολυετούς δημοσιονομικού πλαισίου για τα έτη 2021 έως 2027</Titre> <DocRef>(2023/0201R(APP))</DocRef>
Κύριε Πρόεδρε,
Στο πλαίσιο της διεξαγόμενης διαδικασίας, η Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων ανέλαβε να υποβάλει γνωμοδότηση στην επιτροπή σας. Κατά τη συνεδρίασή τους, στις 29 Ιουνίου 2023, οι συντονιστές της LIBE αποφάσισαν να διαβιβάσουν την παρούσα γνωμοδότηση υπό μορφή επιστολής.
Η Επιτροπή Πολιτικών Ελευθεριών, Δικαιοσύνης και Εσωτερικών Υποθέσεων εξέτασε το ζήτημα κατά τη συνεδρίασή της στις 18 Ιουλίου 2023. Κατά την εν λόγω συνεδρίαση[footnoteRef:1], αποφάσισε να καλέσει την Επιτροπή Προϋπολογισμών, που είναι αρμόδια επί της ουσίας, να συμπεριλάβει στην ενδιάμεση έκθεσή της τις ακόλουθες προτάσεις. [1: ] 

Με εκτίμηση,
Juan Fernando López Aguilar


ΠΡΟΤΑΣΕΙΣ
[bookmark: restart]1.	εκφράζει την ικανοποίησή του για την πρόταση της Επιτροπής να αυξηθεί το ανώτατο όριο του τομέα 4, ώστε να αντικατοπτρίζει την ανάγκη για αυξημένη χρηματοδότηση προκειμένου να καλυφθεί η προσδοκώμενη έγκριση του νέου συμφώνου για τη μετανάστευση και το άσυλο· επισημαίνει ότι οι διαπραγματεύσεις μεταξύ των συννομοθετών βρίσκονται σε εξέλιξη και επιμένει ότι οι εντολές τόσο του Κοινοβουλίου όσο και του Συμβουλίου θα πρέπει να λαμβάνονται υπόψη κατά την αναθεώρηση του ανώτατου ορίου· εκφράζει περαιτέρω την ικανοποίησή του για την αύξηση ως απάντηση στις ανάγκες που προκύπτουν από τον πόλεμο κατά της Ουκρανίας και την επακόλουθη απόφαση να ενεργοποιηθεί η οδηγία για την προσωρινή προστασία, η οποία έχει ασκήσει ιδιαίτερη πίεση στο Ταμείο Ασύλου, Μετανάστευσης και Ένταξης (ΤΑΜΕ) και η οποία θα απαιτήσει σχεδόν σίγουρα αυξημένη χρηματοδότηση για την ένταξη τα επόμενα έτη· τονίζει, στο πλαίσιο αυτό, την ανάγκη διοχέτευσης χρηματοδοτικών πόρων για να επιτευχθεί ο στόχος της ουσιαστικής αλληλεγγύης μέσω των μηχανισμών αλληλεγγύης που προτείνονται στις διαπραγματευτικές εντολές του Ευρωπαϊκού Κοινοβουλίου·

2.	αναγνωρίζει τη σημαντική αύξηση των ανώτατων ορίων στον τομέα 6, η οποία αντικατοπτρίζεται στην πρόταση της Επιτροπής, λόγω της ολοένα επιδεινούμενης κατάστασης σε πολλές γειτονικές χώρες και πέραν αυτών ως αποτέλεσμα διαφόρων κρίσεων παγκόσμιου χαρακτήρα, τονίζοντας παράλληλα ότι η ενισχυμένη αντιμετώπιση κρίσεων είναι απαραίτητη δεδομένων των πολλαπλών παγκόσμιων προκλήσεων· τονίζει ότι η στήριξη προς την Ουκρανία δεν πρέπει να οδηγήσει σε εκτροπή χρημάτων από άλλες περιοχές ή θεματικές προτεραιότητες και, ως εκ τούτου, σε αυξημένη χρηματοδότηση για ανθρωπιστική βοήθεια (HUMA)· 

3.	τονίζει ότι η πρόσθετη χρηματοδότηση για τον τομέα 6 με σκοπό τη στήριξη της διαχείρισης της μετανάστευσης σε τρίτες χώρες δεν θα πρέπει να στηρίζει μια προσέγγιση που θα εξαρτά τη χρηματοδοτική βοήθεια προς τρίτες χώρες από τη συνεργασία τους σε θέματα μετανάστευσης· υπενθυμίζει ότι ο κανονισμός για τη θέσπιση του Μηχανισμού Γειτονίας, Ανάπτυξης και Διεθνούς Συνεργασίας απαιτεί τη συνεργασία με τρίτες χώρες, είτε μέσω εταιρικών σχέσεων για τη μετανάστευση είτε μέσω διμερούς συνεργασίας, που θα πρέπει να υλοποιείται με πλήρη σεβασμό του διεθνούς δικαίου, συμπεριλαμβανομένων του διεθνούς δικαίου για τα ανθρώπινα δικαιώματα και του δικαίου για τους πρόσφυγες·

4.	χαιρετίζει τις νομοθετικές προτάσεις της Επιτροπής που συνοδεύουν την ενδιάμεση αναθεώρηση του ΠΔΠ, ιδίως την πρόταση κανονισμού για τη θέσπιση της πλατφόρμας στρατηγικών τεχνολογιών για την Ευρώπη (STEP) και την πρόταση κανονισμού για τη θέσπιση της διευκόλυνσης για την Ουκρανία· υπενθυμίζει, όσον αφορά την πρόταση STEP, ότι όλα τα δεδομένα προσωπικού χαρακτήρα για την παρακολούθηση της υλοποίησης των δραστηριοτήτων που διεξάγονται στο πλαίσιο της πλατφόρμας STEP πρέπει να συλλέγονται και να υποβάλλονται σε επεξεργασία με πλήρη σεβασμό του δικαιώματος στην προστασία των δεδομένων προσωπικού χαρακτήρα και του δικαιώματος στην ιδιωτικότητα·

